Vrou - Wikipedia

# Vrou

### vanuit Wikipedia, die vrye ensiklopedie.

Afbeelding van 'n vrou op die Pioneer verkenningstuig plaket wat die buitenste ruimte ingestuur is

'n Vrou is ‘n volwasse vroulike mens, in teenstelling met ‘n volwasse man. Die uitdrukking vrou (meervoud: vroue of vrouens) word gebruik wanneer na biologiese geslagsverskille, kulturele rolverskille, of albei, verwys word.

‘n Meisie is ‘n vroulike menslike kind, in teenstelling met ‘n manlike kind wat ‘n seun genoem word. Die uitdrukking meisie word soortgelyk as vrou in die vorige paragraaf gebruik. Wanneer ‘n meisie volwasse word, staan sy bekend as ‘n vrou, behalwe in die geval van sekere streekstaalgebruik.

## [wysig] Geslag

Waar dit geslag aanbetref, het vroue verskeie seksuele eienskappe wat hulle van die man onderskei. In vroue, is die geslagsorgane betrokke in die voorplantingsisteem, terwyl die sekondêre geslagskenmerke betrokke is by die proses om ‘n maat aan te lok, of om kinders te versorg.

Oor die wêreld heen, word daar 'n klein bietjie minder vroue as mans gebore. (Die verhouding is ongeveer 1:1.05). Alhoewel geen mens weet presies hoekom dit so is nie, weet ons dat vroue die meerderheid van die volwasse bevolking uitmaak. Dwarsoor die spektrum van geboorte tot by die dood, het mans 'n hoër sterftesyfer as vroue. (Dit is selfs in die baarmoeder die geval.) Vroue leef gemiddeld vyf jaar langer as mans. Dié verskil is waarskynlik die gevolg van 'n kombinasie van faktore: genetika (daar is oortollige en 'n wyer verskeidenheid van gene op die geslagschromosome in vroue); sosiologiese faktore (soos militêre diens); gesondheidsverwante keuses (soos die gebruik van sigarette en alkohol); die teenwoordigheid van die vroulike hormoon estrogeen, wat 'n hartsbeskermende effek het op in premenopousale vroue; en die effek van hoë vlakke van androgeenhormone in mans.

Ná die aanvang van menarg, is die meeste vroue in staat om swanger te word en kinders te baar. Die studieveld van vroulike voortplanting en die vroulike geslagsorgane word ginekologie genoem. Teen die einde van die vrugbaarheidsperiode, wat menopouse geneom word, kan vroue nie langer op 'n natuurlike manier swanger word nie. Hierdie toestand word gewoonlik laat in die vyfde of vroeg in die sesde dekade bereik.

## [wysig] Die vrou se rol in die samelewing

Die vrou se rol in die samelewing het baie verander deur die jare. Vroeër was die tradisionele rol vir middelklas vroue dié van huisversorger, met die klem op kinderversorging, en om die arbeidsmark te betree om finansieel 'n bydrae te lewer tot die huishouding, het net nie bestaan nie. Vroue uit die armer segment van die samelewing moes ekonomies noodgedwonge werk bekom buite die huishouding, maar hulle werksgeleenthede was beperk tot 'n besoldigingsvlak en status veel laer as dié van mans. As gevolg van hierdie sosiologiese verskynsel, was dit 'n teken van welvaart om nie nodig te hê dat die moeder van die gesin "werk" nie. As gevolg van 'n kombinasie van ekonomiese veranderinge en die pogings van die vrouevryheidsbeweging, het hedendaagse vroue in die meeste kultuursgroepe toegang tot enige loopbaan.

## [wysig] Kyk ook na

- Die vrou se rol in die twee wêreldoorloë
- Die vrou se rol in die Afrikaanse vryheidstryd
- Geskiedkundig beroemde vroue
- Geslags- en seksualiteitstudies
- Heldinne in die Afrikaanse letterkunde
- Lys van Afrikaanse digteresse
- Matriargie
- Vrouehatery
- Nü shu, die taal-vir-slegs-vroue
- Obstetrie
- Olimpiese medaljewenners in atletiek (vroue)
- Die wit slawehandel

## [wysig] Buiteskakels

- FemBio - Notable Women International

Ontsluit van "http://af.wikipedia.org../../../v/r/o/Vrou.html"

Kategorie: Biologie

##### Views

- Artikel
- Bespreking
- Huidige wysiging

##### Soek

##### Ander tale

- Aragonés
- Anglo Saxon
- العربية
- Azərbaycan
- Boarisch
- Беларуская
- Беларуская (тарашкевіца)
- Български
- Brezhoneg
- Bosanski
- Català
- Nēhiyawēwin / ᓀᐦᐃᔭᐍᐏᐣ
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- Gaeilge
- Gàidhlig
- Galego
- עברית
- हिन्दी
- Hrvatski
- Magyar
- Otsiherero
- Interlingua
- Bahasa Indonesia
- Ido
- Italiano
- 日本語
- ქართული
- 한국어
- Ripoarisch
- Kurdî / كوردی
- Latina
- Lietuvių
- Bahasa Melayu
- Malti
- Nahuatl
- Plattdüütsch
- Nedersaksisch
- Nederlands
- ‪Norsk (nynorsk)‬
- ‪Norsk (bokmål)‬
- Nouormand
- Deitsch
- Polski
- Português
- Runa Simi
- Română
- Русский
- Сибирской
- Sicilianu
- Simple English
- Slovenčina
- Slovenščina
- Српски / Srpski
- Svenska
- Kiswahili
- Türkçe
- Українська
- West-Vlams
- ייִדיש
- 中文
- Bân-lâm-gú
- 粵語